จีนคาดเศรษฐกิจประเทศปี 2558 ขยายตัวราว 7% ตามเป้าหมายของรัฐบาล
จีนคาดเศรษฐกิจประเทศปี 2558 ขยายตัวราว 7% ตามเป้าหมายของรัฐบาล
12 ม.ค. 2559

นายหลี่ ผู่หมิน โฆษกคณะกรรมการเพื่อการพัฒนาและปฏิรูปแห่งชาติของจีน (NDRC) ซึ่งเป็นหน่วยงานวางแผนเศรษฐกิจของจีนคาดว่าอัตราการขยายตัวทางเศรษฐกิจของจีนในปี 2558 จะอยู่ที่ประมาณ 7% ซึ่งสอดคล้องเป้าหมายของรัฐบาล
เศรษฐกิจจีน ซึ่งมีขนาดเศรษฐกิจใหญ่เป็นอันดับที่สองของโลก มีการขยายตัว 6.9% ในไตรมาส 3 ปี 2558 ซึ่งเป็นอัตราการขยายตัวต่ำสุดนับตั้งแต่เกิดวิกฤตการเงินโลก
นายหลี่กล่าวในการแถลงข่าวว่า NDRC ได้อนุมัติโครงการสินทรัพย์ถาวรทั้งหมด 280 โครงการในปี 2558 คิดเป็นมูลค่า 2.52 ล้านล้านหยวน
นายหลี่ประเมินว่าเศรษฐกิจจีนมีแนวโน้มจะเผชิญกับความยากลำบากมากขึ้นในปีนี้ ขณะที่รัฐบาลจะใช้นโยบายการคลังเชิงรุกและนโยบายการเงินที่ยืดหยุ่นมากขึ้นเพื่อรักษาอัตราการขยายตัวให้อยู่ในช่วงที่เหมาะสม
 
อินโฟเควสท์ แปลและเรียบเรียง